Kaj naredite, ko imate glavobol?
Pojeste aspirin.
A da ta tableta pride do vaše glave, kjer je bolečina,
gre najprej skozi vaš želodec, črevesje in druge organe.
Jemanje tablet je najbolj učinkovit in neboleč način dostave
kateregakoli zdravila v telo.
Slaba plat je, da požiranje kateregakoli zdravila vodi v njegovo razredčitev.
In to je velik problem, še posebej pri pacientih s HIV-om.
Ko vzamejo zdravila za HIV,
so ta zdravila dobra za nižanje virusa v krvi
in višanje števila celic CD4.
A so tudi zloglasna zaradi svojih neželenih stranskih učinkov,
v glavnem zato, ker se razredčijo, ko pridejo v kri
in še slabše, do takrat, ko pridejo tja,
kjer so najbolj pomebna: v rezervoarje virusa HIV-a.
Ti predeli v telesu, kot so limfne žleze,
živčevje, kot tudi pljuča,
kjer virus spi,
in ne bo dostavljen v kri
pacientov, ki so na redni anti-HIV terapiji.
Ko s terapijo prenehamo,
se virus lahko zbudi in okuži nove celice v telesu.
To je velik problem pri zdravljenju HIV-a s trenutno terapijo,
ki je doživljenska in pacienti jo morajo pojesti.
Nekega dne sem se usedla in pomislila:
"Ali lahko dostavimo anti-HIV naravnost v mesto rezervoarja,
brez tveganja razredčitve?"
Kot laserska znanstvenica sem imela odgovor pred očmi:
laserji, seveda.
Če jih lahko uporabljamo v zobozdravstvu,
za zdravljenje diabetičnih ran in pri operacijah,
jih lahko uporabljamo za karkoli,
vključno za dostavljanje zdravil v celice.
Pravzaprav, trenutno uporabljamo laserske pulze,
da zbodemo ali zvrtamo ekstremno majhne luknjice,
ki se odprejo in skoraj nemudoma zaprejo v celicah okuženih s HIV-om,
da bi vanje dostavili zdravilo.
Morda boste vprašali: "Kako je to mogoče?"
No, posijemo z zelo močnim, a zelo majhnim laserskim žarkom
na membrano s HIV-om okuženih celic,
medtem ko so te celice obdane s tekočino, ki vsebuje zdravilo.
Laser prebode celico, medtem ko celica požre zdravilo
v nekaj mikrosekundah.
Preden se zaveš,
se ta luknjica v trenutku popravi.
Trenutno preizkušamo to tehnologijo v epruvetah
ali v petrijevkah,
a cilj je dobiti to tehnologijo v človeško telo,
jo uporabiti v človeškem telesu.
Vprašali boste: "Kako je to mogoče?"
Odgovor je: skozi tro-glavo napravo.
Z uporabo prve glave, ki je naš laser,
bomo naredili zarezo na mestu infekcije.
Z uporabo druge glave, ki je kamera,
gremo na mesto infekcije.
Končno, z uporabo tretje glave, ki je škropilec zdravil,
dostavimo zdravilo naravnost na mesto infekcije,
medtem ko laser uporabimo, da spet odpremo te celice.
To se za zdaj morda ne zdi veliko.
A nekega dne, če bo uspešna, ta tehnologija lahko vodi
v popoln izbris virusa HIV iz telesa.
Da. Zdravilo za HIV.
To so sanje vsakega raziskovalca virusa HIV -
v našem primeru, zdravilo, ki ga vodijo laserji.
Hvala.
(Aplavz)